Manghistau (kalni)
Manghistau (kazahu: Маңғыстау таулары) vai Karatau (Қаратау) ir kalnu masīvs Kazahstānas rietumos. Izvietojies Manghistau pussalas vidusdaļā starp Bozaši pussalu ziemeļos un Karagijes ieplaku dienvidos. Stiepjas austrumu—rietumu virzienā 130 km garumā starp Kaspijas jūru rietumos un Ustjurtu austrumos. Ainavā dominē stepe. Augstākā virsotne ir Besšoki 556 m vjl. Ielejas kalnu masīvu dala Rietumu Karatau, Austrumu Karatau un Karataušika grēdās. Masīvs izveidojies Permā, veidots no metamorfajiem kaļķakmeņiem, smilšakmeņiem un konglomerātiem. Ainavā dominē pustuksnesis un tuksnesis. Ielejas piemērotas ganībām. Ielejā starp Austrumu un Rietumu Karatau izvietojies Manghistau rajona centrs Šetpe.